પાલનપુરની લડબી નદીનો નકશો બદલી તેમાં ભૂમાફિયા અને બિલ્ડરો દ્વારા મોટાપાયે દબાણો ઉભા કરી દેવામાં આવ્યા હતા. આ અંગે અહેવાલ કરાયો હતો. જેની રાજ્યના નાયબ મુખ્યમંત્રી, જિલ્લા કલેકટર દ્વારા નોંધ લેવામાં આવી હતી.જેને લઇ સરવે કરવામાં આવ્યો હતો. આ મુદ્દે પાલનપુરના કેટલાક ચોથી જાગીરના પ્રહરીઓ તેમજ જાગૃત નાગરિકો દ્વારા પણ દબાણો દૂર કરવા માટે અભિયાન હાથ ધરવામાં આવ્યું હતુ. જોકે, સૌના આશ્યર્ચ વચ્ચે માત્ર નાના દબાણો દૂર કરી છેલ્લા એક સપ્તાહથી દબાણ દૂર કરવાનું કામ આટોપી લેવામાં આવ્યું છે. રાજકીય પ્રેશર આવતાં જિલ્લા કલેકટર દ્વારા મોટા માથાઓને છાવરવામાં આવ્યા હોવાની ચર્ચાએ ભારે ચકચાર જગાવી છે.